
PRANEŠIMAS APIE TVARUMO INTEGRAVIMĄ
2025-09-23
Šiame pranešime valdymo įmonė Aggressive capital, UAB (toliau – Valdymo įmonė) pateikia informaciją susijusią su tvarumo integravimu Valdymo įmonės valdomuose kolektyviniuose investavimo subjektuose. Valdymo įmonė atsižvelgdama į 2019 m. lapkričio 27 d. Reglamento (ES) 2019/2088 (toliau – Reglamentas) 6 straipsnio 1 dalį.
Valdymo įmonė atliko tvarumo rizikų vertinimą, kurį parengė atitikties pareigūnas. Vertinimo metu buvo nustatyta, kad jokie aplinkos (pvz., sausros, liūtys, kruša, potvyniai), socialiniai (pvz., darbuotojų streikai) ar valdymo įvykiai (pvz., teisės aktų pakeitimai, draudimai ar ribojimai) neturi reikšmingo ar neigiamo poveikio Valdymo įmonės valdomų KIS investicijų grąžai, todėl Veiklos plano rengimo metu tvarumo rizika nėra aktuali.
Valdymo įmonės rizikų valdymo pareigūno atliktas vertinimas apėmė šiuos aspektus:
· Klimato kaita ir stichinės nelaimės: fizinė rizika, susijusi su klimato kaita (pvz., kylantis jūros lygis, ekstremalūs oro reiškiniai, potvyniai, karščio bangos), galinti turėti įtakos turto vertei, užimtumui ar draudimo išlaidoms.
· Energijos ir išteklių efektyvumas: neefektyvus energijos, vandens ar kitų išteklių naudojimas, didelės emisijos, galinčios didinti sąnaudas ir mažinti turto ar įmonių vertę.
· Aplinkos užterštumas ir tarša: rizikos, susijusios su netinkamu atliekų šalinimu ar kitais taršos šaltiniais, galinčios lemti finansines išlaidas ir žalą reputacijai.
Vertinimo metu nustatyta, kad Valdymo įmonės valdomų KIS investavimo strategija yra orientuota į nekilnojamąjį turtą, kurio energetinė vertė priskiriama A klasei. Visi objektai statomi pačių KIS, todėl statybų procese yra atsižvelgiama į galimus klimato kaitos reikalavimus. Atsižvelgiant į investavimo laikotarpį, rizikos lygį ir investicijų pobūdį, tvarumo rizikų įtaka laikoma ribota ir nereikšminga.
Atitinkamai, tvarumo rizikos neturi reikšmingos įtakos Valdymo įmonės veiklai ar jos valdomų KIS investicijų grąžai, kaip tai suprantama pagal Reglamento 6 straipsnio 1 dalį ir 15 preambulės punktą.
Kadangi tvarios investicijos nėra Valdymo įmonės ar jos valdomų KIS strategijos dalis, investicijose taip pat nėra atsižvelgiama į neigiamo poveikio veiksnius (angl. principal adverse impacts), kaip tai apibrėžta Reglamente.
Siekiant užtikrinti atitiktį teisės aktų reikalavimams, Valdymo įmonės rizikų valdymo pareigūnas ne rečiau kaip kartą per kalendorinius metus peržiūri tvarumo rizikų vertinimą, įvertina galimus pokyčius reguliavime, investavimo praktikoje ar portfelyje ir pateikia ataskaitą Valdymo įmonės valdybai.

